GiliGold/VAD_KnessetCorpus huggingface dataset:
מינה גנם: זה בתהליך.
מינה גנם: יש דירקטוריון.
מינה גנם: דירקטוריון צריך למנות ועדת איתור מתוכו כדי למצוא מנכ"ל.
מינה גנם: זה תהליך, זה לוקח כמה חודשים.
מינה גנם: אני מאמינה שתוך מספר חודשים - - -
אמנון כהן: אז אולי נחליט את ההחלטה הזאת אחרי שיהיה לכם את המנכ"ל לפחות?
עודד ברוק: חבל, אין קשר בין שני הדברים.
מינה גנם: אני לא בטוחה ש - - -.
מינה גנם: כלומר, אני לא יודעת למה אתה חושב כך, אבל - - -
מירי פרנקל-שור: אם הוועדה מאשרת את הכללת החברה בתוספת השלישית חלה חובה למשטרה להנחות את החברה.
מירי פרנקל-שור: את מי היא מנחה?
קריאה: את החברה.
מירי פרנקל-שור: מה זה "את החברה"?
מירי פרנקל-שור: הרי באופן עקרוני החברה אמורה למנות ממונה ביטחון, והמשטרה תנחה את ממונה הביטחון, נכון?
מינה גנם: יש גוף כרגע שמנהל את הקבר ומנהל את האירוע המרכזי שסביבו כל העניין הזה.
אמנון כהן: האם הגוף שייך לחברה?
מינה גנם: הוא גוף שמונה על-ידי בג"ץ.
אמנון כהן: לא, עזבי את הגוף.
אמנון כהן: כרגע הוקמה חברה, המשטרה אמונה אחרי שאנחנו מאשרים.
אמנון כהן: עזבי את מה שכרגע עשינו וולונטרי בעקבות בג"ץ, בעקבות עניינים וסיפורים.
אמנון כהן: זה לא כרגע.
אמנון כהן: הדבר החשוב הוא שצריכה להיות חברה והיא הוקמה.
אמנון כהן: עכשיו יטילו עליה כל מיני מטלות - משטרת ישראל, בצדק, כמובן.
אמנון כהן: כמדינה אנחנו רוצים להסדיר את זה , אבל אין את מי.
מינה גנם: ברגע שיהיה מנכ"ל - - -
אמנון כהן: אז ברגע שיהיה מנכ"ל נאשר את זה.
אמנון כהן: למה אני צריך עכשיו לאשר?
עודד ברוק: כי אני לא חושב שיש קשר בין שני הדברים.
עודד ברוק: דבר אחד, יש חברה שצריכה לנהל את העסק.
עודד ברוק: דרך אגב, זה לא רק בתחום אבטחה פיסית וחמושה, זה גם בתחומים אחרים שהיא צריכה לנהל את אותו מקום.
עודד ברוק: אני בטוח שמשרד התיירות ידאג שהיא תבצע את מלאכתה נאמנה הן בנושא הזה, והן בנושאים אחרים.
מירי פרנקל-שור: מה מתבקשת הוועדה לאשר?
מירי פרנקל-שור: אני פשוט רוצה להבין את ההיגיון.
מירי פרנקל-שור: מתבקשת הוועדה להכליל את החברה שמנהלת את קבר רשב"י בתוספת השלישית.
מירי פרנקל-שור: ברגע שהיא מוספת לתוספת השלישית חלה חובה למשטרה להנחות את החברה, נכון?
מירי פרנקל-שור: לדעתי, חלה גם על החברה חובה למנות ממונה ביטחון, נכון?
מירי פרנקל-שור: ככה אני מבינה את הדברים.
עודד ברוק: נכון, זה חלק מהדברים שבחוק הסדרת - - -
מירי פרנקל-שור: ברגע שהחברה עובדת באופן מסודר, זאת אומרת שיש לה מנכ"ל ויש לה ממונה ביטחון, לפחות ממונה ביטחון, המשטרה יכולה להנחות את ממונה הביטחון בהתאם לאבטחה הפיסית שצריכה להיות במקום, נכון?
מירי פרנקל-שור: אני פשוט רוצה להבין.
מירי פרנקל-שור: ומה בעצם מתבקשת הוועדה?
מירי פרנקל-שור: לאשר את הכללת החברה בתוספת השלישית.
מירי פרנקל-שור: את מי תנחה את המשטרה?
מינה גנם: את מי שאחראי על האירוע שם.
מירי פרנקל-שור: מי אחראי על האירוע?
מירי פרנקל-שור: החברה צריכה ל- - -
עודד ברוק: דבר ראשון, זה לא אירוע.
עודד ברוק: זה אירועים רבים שמתקיימים במהלך כל השנה, ואירועים לא קטנים.
מירי פרנקל-שור: אירועים.
מירי פרנקל-שור: את מי תנחה המשטרה בכל עניין הקשור לקבר רשב"י?
מינה גנם: את המרכז הארצי לפיתוח המקומות הקדושים שהוא כרגע מנהל את - - -
מירי פרנקל-שור: אני ממש לא מבינה את ההיגיון בתהליך.
עודד ברוק: מבחינתי כמשטרת ישראל, ממשלת ישראל הנחתה שתוקם חברה והיא תעשה את הדברים האלה.
עודד ברוק: החברה הוקמה, ואני צריך עכשיו להתחיל להנחות.
עודד ברוק: אני עכשיו אדרוש מהם - - -
מירי פרנקל-שור: זה שהחברה הוקמה ברשם החברות זה לא אומר שהוקמה לצורך מה שמתבקשת הוועדה.
מירי פרנקל-שור: אין למשטרה את מי להנחות.
עודד ברוק: אם כבר יש דירקטוריון?
מירי פרנקל-שור: המשטרה תנחה את הדירקטוריון.
עודד ברוק: היא תבוא עכשיו לחברה, מבחינתי לדירקטוריון או לגוף שמנהל, ותגיד לו: נא למנות עכשיו מיידית מישהו שינהל את כל נושא הביטחון.
עודד ברוק: הרי המשטרה יש לה גם זכות וטו על המינוי הזה.
עודד ברוק: לאחר מכן היא תגיד: עכשיו אנחנו רוצים להנחות אותך מה אתה צריך בדיוק שיהיה במקום הזה, וכך יתחילו את כל התהליך.
עודד ברוק: אם לא, אין לדבר סוף.
עודד ברוק: נמתין עכשיו עד ש - - -.
עודד ברוק: הרי זה לא בשליטת המשטרה, זה לא בשליטת המשרד לביטחון הפנים.
אמנון כהן: מי קורא את הצו?
אמנון כהן: הם קוראים.
עודד ברוק: בבקשה.
עודד ברוק: "צו להסדרת הביטחון בגופים ציבוריים (שינוי התוספת השלישית לחוק), התשע"ב-2012 בתוקף סמכותי לפי סעיף 18(א) לחוק להסדרת הביטחון בגופים ציבוריים, התשנ"ח-1998 (להלן – החוק), בהתייעצות עם שר התיירות ובהסכמת ועדת הפנים והגנת הסביבה של הכנסת, אני מצווה לאמור: שינוי התוספת השלישית 1.
עודד ברוק: בתוספת השלישית לחוק, בסופה יבוא: "5.
עודד ברוק: חברת קרן הרשב"י ומורשתו בע"מ (חברה לתועלת הציבור), מספר חברה 514763606." "
אמנון כהן: אני חשבתי שנכון יותר היה שהחברה קודם כל תקום ושיבחרו את המנכ"ל הראוי, כל המנגנון המקצועי, קב"ט וכל מה שנלווה.
אמנון כהן: אבל נראה לי שזה לא מונע, לא קשור.
אמנון כהן: אפשר להתחיל לאשר את הצו הזה.
אמנון כהן: אתם במיידית תגבשו, לא שלושה-ארבעה חודשים, ועדת איתור במיידית.
אמנון כהן: אני רוצה שתעדכנו את הוועדה כשנבחר מישהו.
אמנון כהן: תחליטו מי הכי טוב ותעברו את כל הדרגים.
אמנון כהן: אנחנו מבקשים שתסיימו את זה תוך שלושים יום ושבינתיים כל הצוותים יתחילו לעבוד, ושיהיה אבא לחברה הזאת.
אמנון כהן: בלי מנכ"ל הרי לדירקטוריון אין שום מעמד.
אמנון כהן: המשטרה לא יכולה להגיד לדירקטוריון תעשה כך וכך, כי דירקטוריון זה דירקטוריון.
אמנון כהן: אנשים באים בהתנדבות ונותנים מעצמם.
אמנון כהן: אנחנו מבקשים למנות את המנכ"ל תוך חודש ולדווח לוועדה.
אמנון כהן: בינתיים אין מניעה לאשר את בקשת הצו.
אמנון כהן: אנחנו מאשרים את הבקשה.
אמנון כהן: שבוע טוב לכולם.
אמנון כהן: הנושא: צו הסדרת הטיפול בחופי הכנרת (שינוי התוספת השנייה לחוק).
אמנון כהן: מי מסביר לנו את הצו?
אמנון כהן: אתם רוצים שאני אסביר?
בילי בירון: לא, חס-וחלילה, אדוני.
אמנון כהן: אני יכול להסביר.
בילי בירון: - - - הלשכה המשפטית של משרד הפנים.
בילי בירון: יש פה מישהו מהלשכה המשפטית?
גלעד ארדן: יש פה מישהו ממשרד הפנים?
קריאה: מישהו הגיש את הפנייה.
בילי בירון: עורכת-הדין בילי בירון, יועצת משפטית ממשרד התחבורה.
גלעד ארדן: רגע, הפנייה ממשרד הפנים.
אמנון כהן: אבל אני צריך ממשרד הפנים.
בילי בירון: בגלל זה - - -
משה אורנשטיין: אני נציג משרד הפנים, אבל אני לא יועץ משפטי.
משה אורנשטיין: אני נציג מחוז הצפון של משרד הפנים.
אמנון כהן: מי מסביר את הצו?
בילי בירון: אני יכולה להסביר את הצו.
אמנון כהן: לא, משרד הפנים.
אמנון כהן: יש בקשה של שר הפנים, מי מסביר אותה?
אמנון כהן: טוב, נלך הביתה.
משה אורנשטיין: אם צריך, אני אסביר.
יפה שפירא: הם אישרו שהם מגיעים.
אמנון כהן: אתם לא מתואמים?
אמנון כהן: משרד הפנים, מי צריך לבוא?
משה אורנשטיין: אני לא יודע מי צריך עוד לבוא בנוסף אליי, אבל אני מוכן להסביר.
יפה שפירא: מר דרור לוינגר.
יפה שפירא: הגברת שירה שפירא.
אמנון כהן: יש דרור לוינגר?
משה אורנשטיין: הגברת שירה שפירא, כן.
משה אורנשטיין: יש כזה דבר.
שמעון בלסן: גם מר דרור לוינגר, אני יודע שהוא עובד במשרד הפנים.
יפה שפירא: נו, אבל הם אישרו שהם יבואו.
אמנון כהן: הם לא צריכים את הצו?
אמנון כהן: מי זה משרד הפנים?
אמנון כהן: מי השר?
בילי בירון: איזה שר?
בילי בירון: אלי ישי.
אמנון כהן: ברצינות?
בילי בירון: בפעם האחרונה שבדקתי.
אמנון כהן: לא השתנה?
עמוס נוימן: כבר אי-אפשר לדעת בקצב הזה.
בילי בירון: אדוני, כדי לא לבזבז את זמנה של הוועדה - - -
אמנון כהן: לא, אני סוגר.
שמעון בלסן: לא.
שמעון בלסן: אדוני, אני רוצה לומר שני דברים.
שמעון בלסן: אני היועץ המשפטי של עיריית טבריה.
אמנון כהן: אתה לא יכול להגיד.
אמנון כהן: מה יועיל אם תגיד?
שמעון בלסן: לא על הצו.
משה אורנשטיין: אז תרשה לי לייצג את משרד הפנים.
משה אורנשטיין: שמי משה אורנשטיין, ואני מפקח - - -
אמנון כהן: ממונה רשויות במחוז הצפון.
משה אורנשטיין: כן.
אמנון כהן: בשביל מה רוצים את הצו?
משה אורנשטיין: מקסימום תפזר את הוועדה אחרי שתשמע אותי.
משה אורנשטיין: איגוד ערים כנרת פועל במספר חופים מסוים שתחת אחריותו התפעולית המלאה, בכל ההיבטים של ניהול הרחצה, ניהול החופים עצמם וכל ההסדרים הקשורים שלהם.
משה אורנשטיין: איגוד הערים מבקש להרחיב את סמכויות אנשיו, פקחיו – אלה שעוסקים, לצורך העניין, באכיפת כלל החוקים, מתוקף צו ההסדרה.
משה אורנשטיין: גם לתת להם סמכויות של מפקחי משרד התחבורה בעבירות מנהליות.
משה אורנשטיין: הווי אומר, שבדרך הזו שבה מספר אנשים שכבר הוכשרו לביצוע התפקיד, יוכלו בנוסף לפקחי משרד התחבורה לשמש ביומיום שלהם כעיניים נוספות של משרד התחבורה, ולאכוף את הדין על עבירות מנהליות שמתבצעות בחופים, שברובן נוגעות לחיי אדם – לבטיחות ברחצה, וחיי אדם: כניסת כלי-שיט לחופים, במרחקי כלי-השיט, באופן הנהיגה שלהם; בקרת רישיונות ההשטה השונים בכלי-השיט; אופן השימוש; סוגי השימוש בכלי השיט.
משה אורנשטיין: כל ההיבטים האלה שהם, קודם-כל ובראשונה, דואגים לביטחון הרוחצים ולהצלת חיי אדם.
משה אורנשטיין: כל עין פוקחת בחופים היא רק לטובה.
משה אורנשטיין: אני יכול לציין שהשנה כבר היו לנו שתי טביעות למוות בחופי הכנרת.
משה אורנשטיין: אמנם, בחופים לא מוסדרים, לכאורה.
משה אורנשטיין: אבל כל עין פוקחת, וכאן מדובר על מספר לא מבוטל של פקחים שיצטרפו למערך האכיפה בפועל, רק יכול להועיל.
משה אורנשטיין: פה יש בקשה ראשונית של המינהלת לגבי החופים שלה.
משה אורנשטיין: אבל אנחנו רואים אותם כגוף החזק ביותר שעניינו, כולו, הוא הסדרת החופים וניהול הרחצה בחופים.
משה אורנשטיין: להבדיל מכל שאר הגופים, שזה עוד אחד מהעיסוקים שלהם, זה העיסוק המרכזי של מינהלת הכנרת.
אמנון כהן: עורך-הדין בלסן, מה אתם רוצים?
חיים רמון: ליתר דיוק, איגוד ערים כנרת, ברשותך.
משה אורנשטיין: איגוד ערים.
משה אורנשטיין: מה אמרתי?
חיים רמון: אמרת מינהלת הכנרת.
חיים רמון: זה גוף, זה ליד.
שמעון בלסן: אדוני, אנחנו כטבריה – אמנם בעבר לא רצינו את זה – היום אנחנו רוצים שכל החופים של טבריה יועברו גם לידי האיגוד.
שמעון בלסן: אנחנו היום רוצים שכל החופים של טבריה - - -
אמנון כהן: כל החופים של?
שמעון בלסן: שתחת אחריות עיריית טבריה, יעברו גם לידי האיגוד.
שמעון בלסן: יש מצב אבסורדי - - -
אמנון כהן: מה זה קשור לצו?
שמעון בלסן: אנחנו רוצים שבהזדמנות הזו שפה רוצים לתקן את הצו, שגם - - -
אמנון כהן: למה אתה מנצל הזדמנות?
אמנון כהן: יש לך בקשה מסודרת.
אמנון כהן: תפנה לשר הפנים.
אמנון כהן: תגיד מה אתה מבקש.
אמנון כהן: יעשו עבודת מטה במשרד.
אמנון כהן: גופים מקצועיים.
שמעון בלסן: אז אני חייב לומר שגם הרעיון הזה בא - - -
אמנון כהן: לא לבוא לאיזשהו צו נקודתי שמגיע, ולהגיד: עכשיו אני רוצה באותה הזדמנות.
אמנון כהן: תבין, האופי של צו הוא שאני מאשר אותו או לא מאשר אותו.
אמנון כהן: אני לא יכול לשנות אותו.
שמעון בלסן: אני מבין.
שמעון בלסן: אבל - - -
אמנון כהן: אתה מדבר דברים לעניין.
אמנון כהן: דברים מהותיים, דברים חשובים.
אמנון כהן: הדברים האלה צריכים לחזור למשרד הפנים.
אמנון כהן: אני מקסימום יכול להגיד שאני לא מאשר את הצו.
אמנון כהן: תחזרו ותעשו עבודת מטה.
אמנון כהן: תתייחסו לבקשתו של נציג עיריית טבריה.
אמנון כהן: במהות אני לא יכול לשנות את הצו.
שמעון בלסן: כל מה שאנחנו מבקשים הוא שתיאמר פה אמירה שיש צורך לשנות את תחום המחנה של סמכות האיגוד – שגם אוכף תחום המחנה, וגם שחופי טבריה ייכנסו לשם.
שמעון בלסן: זה מה שאנחנו מבקשים.
אמנון כהן: נציג איגוד הערים, מה אתה אומר?
חיים רמון: ברשות היושב-ראש.
חיים רמון: עורך-הדין חיים שטרן, ואני היועץ המשפטי של איגוד ערים כנרת.
חיים רמון: אני מבין שהאדון הוא היועץ המשפטי של עיריית טבריה.
שמעון בלסן: נכון.
חיים רמון: ראשית, אנחנו שוחחנו.
שמעון בלסן: בעבר.
חיים רמון: מה שיש לי לומר זה כך: ראשית, אין עניין שמיטה להר סיני, או מה עניין שמיטה להר סיני.
חיים רמון: לפנינו מונחת בקשה לאשר, שהוועדה תאשר צווים שנחתמו כבר על-ידי שר התחבורה.
חיים רמון: שר הפנים, שהוא המוסמך מבחינת החוק של איגוד ערים כנרת - - -, החוק להסדרת הטיפול בחופי הכנרת.
חיים רמון: בקשה של שלושה שרים – למעשה, גם באישור שר האוצר.
חיים רמון: יש לפנינו בקשה של שרי התחבורה, הפנים והאוצר, לאשר סמכות לפקחי איגוד ערים כנרת – סמכות חשובה מאד.
חיים רמון: חשובה לאין ערוך – על-מנת לפקח ולאכוף חוקים שעניינם בטיחות השיט בכנרת.
חיים רמון: אנחנו מדברים על כלי שיט קטנים.
אמנון כהן: הוא לא סותר את מה שאתה אומר.
חיים רמון: יפה.
חיים רמון: לכן, מה שהוא מבקש להוסיף חופים נוספים לתחולת סמכות השיפוט, סמכות הפעילות של איגוד ערים כנרת, זה לא עניין לצו הזה.
חיים רמון: זה עניין אחר.
אמנון כהן: בעיקרון, אתם מתנגדים?
אמנון כהן: הבקשה שלו.
חיים רמון: אז בהקשר הזה אני רוצה לעדכן – אני דיברתי, אגב, עם ראש העיר – הבקשה לספח מספר חופים – שניים או שלושה חופים נוספים – הונחה אצל יושב-ראש איגוד ערים כנרת, מר יוסי ורדי, שהוא גם יושב-ראש המועצה האזורית עמק הירדן, לפני מספר חודשים.
חיים רמון: זה נמצא כרגע בבחינה.
חיים רמון: קודם-כל, יש לזה השלכות תקציביות.
חיים רמון: לצרף חופים נוספים לתחום הפעילות והניהול של איגוד ערים כנרת, יש לזה השלכות רוחב שונות שהראשונה והעיקרית בהן זה הנושא התקציבי.
חיים רמון: זה נבחן.
חיים רמון: לא ניתנה תשובה שלילית.
חיים רמון: הדברים נבחנים.
חיים רמון: אנחנו במשא-ומתן עם משרד האוצר.
חיים רמון: אבל זה לא עניין לצו הזה.
חיים רמון: הצו הזה חשוב לפעולות האכיפה והפיקוח.
חיים רמון: צו חשוב מאין כמותו, שאנחנו עובדים עליו חצי שנה, לצערי.
אמנון כהן: מישהו רוצה להגיד עוד משהו?
שמעון בלסן: כן, אדוני.
שמעון בלסן: אני רק רוצה להעיר, אם אפשר, משפט אחד: כמו שעורך-הדין שטרן אמר, הבקשה הוגשה כבר לפני מספר חודשים ועד הרגע לא קיבלנו תשובה.
שמעון בלסן: המטרה של החוק הזה – כי אם אני קורא מתוך מסמך - - -
אמנון כהן: זה צו.
שמעון בלסן: המטרה של הצו – בכלל, באופן כללי, של חוק הסדרת הכנרת – אני קורא מתוך מסמך של הכנסת: והוא בא להסדיר את הטיפול בחופי הכנרת בראייה כוללת ואחידה, ולהגביר את האכיפה.
שמעון בלסן: במקרה שלנו – בעיריית טבריה – יש אפליה, ואני אומר את זה דווקא מתוך דברים שנאמרו מכוח חברי כנסת.
שמעון בלסן: חברי כנסת שבאו לטבריה אמרו: מה פתאום בחוף הנפרד בטבריה גובים כסף ככה, או גובים כסף ככה?
שמעון בלסן: ואילו בחופים אחרים, ההתנהלות אחרת.
אורי מקלב: סיכמנו, כאן בוועדה, שמה שעשיתם לא חוקי.
שמעון בלסן: אני לא יודע מה סוכם - - -
אורי מקלב: - - - סוכם.
אורי מקלב: - - - של משרד הפנים והוועדה, שמה שעשיתם בחוף של טבריה, החוף הנפרד – שגביתם כסף – זה לא חוקי בעליל.
אורי מקלב: אנחנו ציפינו שאתם תשנו את זה.
אמנון כהן: לא שונה.
אמנון כהן: אני הייתי לפני שבועיים, וגבו סכום יותר גבוה.
אמנון כהן: הייתי עם אורח מארצות הברית, הוא רצה להיות איתי.
אמנון כהן: - - הוא גם רצה להתפלל בקברי צדיקים.
אמנון כהן: אמרתי: טוב, ניכנס שעתיים לים, לא נעים – אתה באת לרבי מאיר בעל-הנס.
אמנון כהן: אז נכנסנו.
אמנון כהן: הוא שאל: אתה תושב העיר?
אמנון כהן: אמרתי: לא, אני לא תושב טבריה.
אמנון כהן: הוא לקח מחיר מלא.
אורי מקלב: לא קרה שום נס.
אמנון כהן: שום ניסים.
אמנון כהן: אבל אני משלם כי החוף היה מסודר.
אמנון כהן: היה מציל, יפה, נקי.
שמעון בלסן: אבל כמו שאדוני מבין, יש לזה תחזוקה ועלות - - -
אמנון כהן: אני הכול מבין.
אמנון כהן: אמרו פה – לא אני, אני לא תושב המקום.
אמנון כהן: אני יודע שחבר הכנסת אזולאי טיפל בזה, וגם ביקש ממני להתערב.
אמנון כהן: אז הוא אמר שבאים הרבה אנשים עם הרבה ילדים, ואתה יודע, הם קשי יום, אבל רוצים להוציא את הילדים.
אמנון כהן: ואתה יודע, יש חוף שהוא של עם ישראל.
אמנון כהן: לכן, יש פה מקומות שצריך לתת להם שירות.
שמעון בלסן: מתוך הקריאה הזו שלכם, באנו לפה היום.
אמנון כהן: אבל מחיר פי שלוש.
שמעון בלסן: אז לכן, מתוך הקריאה של אדוני, ומתוך הקריאה של חברי הכנסת הנכבדים, באנו לפה היום כדי לנסות לשנות את המהלך.
שמעון בלסן: כדי לשנות את המהלך יש צורך שהחופים של טבריה, וביניהם: החוף הנפרד, חוף גנים וחוף הטיילת, ייכנסו לתוך האיגוד ואז זה יפתור את כל הבעיות.
שמעון בלסן: ולכן, אם - - - פה - - -
אמנון כהן: אני מבין מהר דברים.
חיים רמון: אם אפשר רק בנקודה הזאת?
אמנון כהן: אין פה פולמוסים בין המשפטנים.
חיים רמון: לא, לא פולמוסים.
אמנון כהן: לא, אין.
אמנון כהן: פה אנחנו - - -, לא צריך עדכונים.
אמנון כהן: עדכון בא אצלי לידי ביטוי בצו.
אמנון כהן: בצו אני לא רואה עדכון.
חיים רמון: לא, - - -
אמנון כהן: לכן, אם אני לא רואה בצו עדכון, ואני ראיתי שנציגי משרד הפנים לא באו, אנחנו מחזירים.
אמנון כהן: לא, אם באיחור הגעת, אז לא הגעת.
אמנון כהן: לא מצטער.
אמנון כהן: אין מצטער.
אמנון כהן: אתה צריך לבוא רבע שעה קודם.
אמנון כהן: אם לא, אין צו.
אמנון כהן: אז אנחנו לא מאשרים את הצו בגלל שנציג משרד הפנים לא הגיע בזמן, שיחת את זמנה של הוועדה.
אמנון כהן: לכן, אנחנו לא מאשרים.
אמנון כהן: אנחנו הולכים.
אמנון כהן: תעשו עבודת מטה מחדש.
אמנון כהן: תיקחו את כל חופי הכנרת בחשבון.
אמנון כהן: שתהיה ראייה כוללת ואחידה.
אמנון כהן: רק לאחר-מכן תביאו את הצו.
אמנון כהן: אל תביאו עוד פעם את הצו הזה, אלא צו אחר, כאשר תעשה אבחנה.
אמנון כהן: על סדר היום: סגירת בית העלמין בצור שלום.
אמנון כהן: כבוד השר ביקש שנעשה דיון ונקבל החלטה.
אמנון כהן: מה קרה בצור שלום?
אמנון כהן: מי נותן תשובות?
יאיר עוז: אני יועץ לשר לשירותי דת.
אמנון כהן: בבקשה אדוני, מה הבקשה הזאת?
יאיר עוז: תודה רבה על הדיון.
יאיר עוז: בהתאם לסעיף 14א(ז) לחוק שירותי הדת היהודיים, השר, בהתייעצות עם המוסד לביטוח לאומי ולאחר שהמועצה הדתית הגישה בקשה החליט כי נתן להכריז על בת העלמין הזה כבית עלמין סגור לאחר שמבדיקות בשטח עולה שבית העלמין ניצל ב-99% את מלאי הקברים שלו.
יאיר עוז: ניצול הוא בין במכירה ובין בתפוסה.
אמנון כהן: מי בדק את זה?
יאיר עוז: כבר ב-2005 נחתם הסכם בין הביטוח הלאומי למועצה הדתית שהגדיר את בית העלמין הזה כסגור.
יאיר עוז: אני לא יודע מאיזה סיבות מ-2005 ועד היום זה לא הגיע - - -
אמנון כהן: מאז לא קברו?
יאיר עוז: קברו מעט, רק מי שרכש.
יאיר עוז: רק מי שרכש נקבר.
יאיר עוז: נכנס יושב ראש מועצה דתית חדש וביקש להסדיר את העניין.
יאיר עוז: ייאמר לזכותו של מנהל אגף קבורה, בהתאם לדוח מבקר המדינה, הסדיר את הנושא שקשור לתקנות לסגירת בית העלמין בכללים ובמדיניות, יחד עם הלשכה המשפטית.
יאיר עוז: הוגשה בקשה למשרד לסגירת בית העלמין.
יאיר עוז: המשרד ירד לשטח ובדק.
אמנון כהן: מי בדק?
יאיר עוז: נציגים של המשרד, מר יהודה אסף.
אמנון כהן: מי זה יהודה?
יאיר עוז: הוא לא נמצא פה.
אמנון כהן: אני רוצה לשאול אותו שאלות.
משה דגן: אני מנהל האגף.
אמנון כהן: אתה תענה על כל השאלות?
משה דגן: כן, על כל שאלה.
יאיר עוז: יצאו לשטח, בדקו, ספרו את מלאי הקברים הקיים.
יאיר עוז: נמצא שבאמת נשאר רק אותו אחוז מדובר.
יאיר עוז: הלשכה המשפטית עשתה את הבדיקות ש היא צריכה לעשות והם המליצו לשר להכריז על בית העלמין כסגור ולכן אנחנו נמצאים פה היום.
אמנון כהן: אני מכיר בתי עלמין שנסגרו לפני 30 שנה והם עדיין פעילים ומוכרים שם.
אמנון כהן: לפני 30 שנה הוכרז כסגור.
אמנון כהן: 99% מוצה, כפי שאתה אומר, ועד היום עדיין מוכרים.
יאיר עוז: אנחנו מכירים את הבעיה והיא מטופלת במשרד.
יאיר עוז: יש תלונות שמגיעות למשרד.
אמנון כהן: אני רוצה לדעת איך מקבלים החלטה.
אמנון כהן: לכן אמרתי שאני בודק.
אמנון כהן: אם לפני 30 שנה סגרו ועדיין מוכרים – אתה אומר שיש אנשים שקנו בחייהם, זה הגיוני.
אמנון כהן: אבל מוכרים?
אמנון כהן: כמה זה 1%?
יאיר עוז: זאת שאלה שבזמנו העלה מבקר המדינה בדוח.
יאיר עוז: השאלה מצוינת.
יאיר עוז: לכן בטפסים שהכינה היחידה המקצועית יחד עם הלשכה המשפטית, המועצה הדתית מתחייבת שלא לקבור מעבר למספר הנפטרים שייקבע בהחלטת הסגירה.
יאיר עוז: זאת אומרת, אם נשאר היום למועצה הדתית קרית ים 92 קברים, בהתאם לספירה של המשרד, היא לא תוכל למכור יותר מאותם 92 קברים.
אמנון כהן: ואם היא תקבור?
יאיר עוז: אם היא תקבור, היא תצטרך להחזיר את הכסף או לעמוד בכל דרישה אחרת שהמשרד ידרוש.
אמנון כהן: אני רוצה לראות מפה.
יאיר עוז: המפה צורפה לבקשה.
יאיר עוז: אין לכם מפה?
אמנון כהן: אין לי כלום.
אמנון כהן: אני רוצה לשאול שאלות.
אמנון כהן: כמה מקומות קבורה יש שם?
יאיר עוז: נכון ליום הבקשה, קבורים 9,563.
אמנון כהן: מה זה שמורים?
אמנון כהן: זה כאלה שנקנו?
יאיר עוז: שמורים זה קנויים.
יאיר עוז: פנויים זה מה שנשאר.
יאיר עוז: בכל בית עלמין יהודי חייבת להיות חלקת מסופקים, אז ספקות מתייחס למספר הזה.
אמנון כהן: המפה הזאת שאתה רוצה להראות לי זאת התכנית קיימת.
אמנון כהן: נשארו שם 62 פנויים.
אמנון כהן: מאיפה לי לדעת ומי יבדוק שמחר לא יקצרו שם איזה שביל ויעשו עוד שורה של קברים?
אמנון כהן: יגידו: אנחנו רוצים לתחזק את בית העלמין.
אמנון כהן: אנחנו רואים את זה בבתי עלמין שכבר נכנסו לסטאטוס של בתי עלמין סגורים.
אמנון כהן: פתאום אתה רואה חלקת כהנים שפתאום סוגרים את השביל שם, עושים עוד שתי שורות.
אמנון כהן: במצב הזה המשפחה לא יכולה לגשת.
אמנון כהן: אין דין ואין דיין, כל אחד הישר בעיניו יעשה.
אמנון כהן: יש מצוקה אמיתית בקרקעות, מצוקה אמיתית בקבורה.
אמנון כהן: לא פעם אנשים רוצים להיקבר במקום שיקיריהם קבורים שם, הוריהם, אחיהם ואז הם מוכנים לשלם כל מחיר.
אמנון כהן: יש פה גם עניין כלכלי.
אמנון כהן: יש לי תחושה שאני אאשר היום ועוד שנה שנתיים אני אבוא לשם ואראה מפה אחרת לגמרי או שהמציאות תראה משהו אחר לגמרי ואף אחד לא עושה כלום.
אמנון כהן: תראה לי בית עלמין אחד שלא עמד בתנאים ואתם עשיתם א', ב', ג', ד.
אמנון כהן: מכל כל בתי העלמין תראה לי אחד.
יאיר עוז: ראשון ראשון ואחרון אחרון.
יאיר עוז: קודם כל, יש מפה.
יאיר עוז: המפה מסמנת את השבילים ואת הקברים.
אמנון כהן: אני יכול לראות אותה, בבקשה?
יאיר עוז: בבקשה.
יאיר עוז: הירוק זה השבילים והקברים מסומנים.
יאיר עוז: במסגרת אותן תקנות שהתקינו במשרד, אותו נוהל שהתקינו במשרד והבדיקה שנערכה על-ידי הלשכה המשפטית, באמת החתימו אותם על התחייבות שלא תהיה שום גריעה מהשבילים.
יאיר עוז: בנוסף לזה אתם תראו שיש שביל אחד שהוא מאוד רחב.
יאיר עוז: ביקשנו הבהרה לגביו.
יאיר עוז: המועצה הדתית הבהיר במכתב, שגם כן צורף, שמדובר על שביל שמיועד לנפטרים.
יאיר עוז: קחו בחשבון שכל שביל שמופיע שם הוא גם שביל שכשמובילים את הנפטר, מובילים ברכב או באלונקה וצריך לעבור.
יאיר עוז: הם ציינו שהשביל הרחב מיועד למעבר נכים והם התחייבו במכתב שהם לא הולכים לעשות שום שינוי בשביל הזה.
יאיר עוז: לכן, אותם 92 יחידות, אלה 92 היחידות שהם הצהירו עליהן ורק אותן הם יוכלו למכור.
אמנון כהן: איפה המיקום שלהם, הם מפוזרים?
יאיר עוז: מפוזרים.
יאיר עוז: הרי הקבורה היא לא לפי גוש אלא מפוזרת.
אמנון כהן: איך אני אספור 92?
אמנון כהן: אולי יש פה 300?
יאיר עוז: בוא תראה לי על המפה.
יאיר עוז: אני רוצה לספור 92.
אמנון כהן: איפה הפנויים?
רחמים גלעדי: (מראה על המפה).
אמנון כהן: למה לא מילאת פה?
רחמים גלעדי: אי אפשר להכניס שם.
אמנון כהן: אני חושש שאחרי שאני אאשר אתם תעשו את השורה הזאת.
אמנון כהן: איך אני אדע שפה לא תמלא עוד שורה?
אמנון כהן: אפשר לעשות פה עוד שורה ולעשות כסף טוב.
רחמים גלעדי: אתה רואה שהשטח מאוד מצומצם ואין אפשרות.
יאיר עוז: אדוני היושב ראש, אנחנו מתעסקים פה עם מועצה דתית שהיא גוף ציבורי.
יאיר עוז: הם לא יכולים לעשות משהו - - -
אמנון כהן: כולם ציבוריים.
אמנון כהן: רק היום אישרתי אישור שהוא כלכלי אבל השאר כולם ציבוריים, מלכ"ר, הכול בסדר.
יאיר עוז: החשש שהם באמת יעשו דברים כאלה הוא יכול להיות.
אמנון כהן: אתה יכול לעשות פה 4-5 קברים, כל אחד 25,000 שקלים.
אמנון כהן: אם יש מצוקה זה יכול להגיע גם ל-50,000 שקלים.
יאיר עוז: יש אזורים מבוטנים או עצים.
אמנון כהן: אני רוצה לעשות סיור במקום.
אמנון כהן: למה אתה לא יכול למלא פה עוד שורה?
רחמים גלעדי: אתה צריך מעבר לאנשים.
אמנון כהן: אני ראיתי בתי עלמין – אני אמנם כהן אבל אמרו לי: אמנון, אי-אפשר להיכנס.
יאיר עוז: זה שעשו את הדברים האלה, זה לא אומר שכל מועצה דתית תעשה דבר כזה.
אמנון כהן: אני צריך למנוע מה שאני יכול.
אמנון כהן: למה פה זה לא נכנס?
רחמים גלעדי: זה לא שטח שלנו, זה קרית ים.
תומר רוזנר: אין דבר כזה, בית עלמין זה בית עלמין.
רחמים גלעדי: בית עלמין צור שלום מחולק לשלוש קריות: קרית מוצקין, קרית ים, קרית ביאליק.
רחמים גלעדי: כל העסק הזה זה קרית מוצקין.
אמנון כהן: פה אי-אפשר להוסיף?
רחמים גלעדי: הנה, ביטוח לאומי יושב כאן, הוא לא ייתן לנו.
רחמים גלעדי: אי-אפשר להוסיף.
רחמים גלעדי: בשבילים האלה אנחנו לא יכולים להוסיף שום שורה.
אמנון כהן: אז איך מוסיפים בכל מקום.
יאיר עוז: אנחנו יודעים את התלונה הזאת ולכן אילנה נמצאת פה והיא רוצה לענות ליושב ראש.
אמנון כהן: מה תפקידה של אילנה בכוח?
אילנה מזרחי: אני עוזרת ליועץ המשפטי במשרד לשירותי דת.
אמנון כהן: הם אלה שעושים את הקשיים?
אילנה מזרחי: באמת המשרד מודע לבעיה שאתה מתאר כאן.
אילנה מזרחי: קודם כל, אנחנו עומדים בשיתוף פעולה עם המוסד לביטוח לאומי.
אמנון כהן: הביטוח הלאומי הוא מפקח?
אמנון כהן: אין לו כוח.
אמנון כהן: הוא רק משלם כסף.
אמנון כהן: מי שנפטר, קח כסף.
אילנה מזרחי: ביטוח לאומי עובד עם מפות.
אילנה מזרחי: הוא מעביר דמי קבורה בהתאם למספר הקברים הנותרים.
אמנון כהן: ואם יבוא בית העלמין ויגיד: יש לנו מצוקה, המשפחות רוצות לקבור את יקיריהן, אנחנו מחליטים להצר כביש של ל- ואני עושה עוד שורה.
אמנון כהן: הביטוח ה לאומי בודק ורואה שיש מקום קבורה – קח כסף.
תומר רוזנר: הוא לא הולך לביטוח הלאומי, הוא מוכר את זה פרטי בלי ביטוח לאומי.
אילנה מזרחי: ביטוח לאומי מעביר דמי קבורה לחברה קדישא.
אילנה מזרחי: כאשר חברה קדישא כיסתה את המלאי נכון ליום ההכרזה, אז הביטוח הלאומי לא מעביר יותר דמי קבורה.
אילנה מזרחי: זה פיתרון - - -
אמנון כהן: הוא מוכר לפרטי.
אילנה מזרחי: זה פיתרון חלקי.
אילנה מזרחי: נכון, באותה מידה הם יכולים להגיד: אל תשלמו לנו דמי קבורה ואנחנו נמשיך לגבות בבית עלמין סגור.
אילנה מזרחי: במקרה הספציפי הזה אני חושבת שיש חשיבות רבה לזה שחברה קדישא היא חברה קדישא של המועצה הדתית.
אילנה מזרחי: זאת אומרת, הסמכויות של המשרד כרגולטור הן סמכויות שלפי תקנות ניהול מועצות מאפשרות לשר - - -
אמנון כהן: למה אני צריך לסגור?
אמנון כהן: נשאיר את זה כך עד שיתמלאו 92 קברים ונגמר.
אילנה מזרחי: כי יש הוראה בחוק שמאפשרת סגירה.
אמנון כהן: אני לא רוצה, אני לא חייב.
תומר רוזנר: לא חייבים.
יאיר עוז: נשאל שאלה אחרת:
יאיר עוז: אם זה המקומות שנשארו, איפה קברו בשנים האחרונות בקרית ים, לדעתכם?
תומר רוזנר: בתל רגב.
יאיר עוז: בתל רגב.
יאיר עוז: מאיפה היה כסף לקבור בתל-רגב, הרי המדינה לא נתנה כסף.
תומר רוזנר: נתנה.
יאיר עוז: המדינה לא נתנה כסף.
אמנון כהן: לפיתוח.
יאיר עוז: איך הם קברו?
יאיר עוז: כל שנה המועצה הדתית קרית ים נותנת מכספי הפיתוח שלה.
אמנון כהן: קיבלו 2,000 שקל מהמדינה על כל קבורה.
יאיר עוז: הם לא קיבלו.
יאיר עוז: אף אחד לא קיבל שקל אחד מהדבר הזה.
יאיר עוז: המועצה הדתית קרית ים, בעקבות זה שיש לה קרן פיתוח שמנוהלת בצורה נכונה, קנתה ממועצת בתי העלמין תל-רגב, שילמה עבור קברים.
יאיר עוז: בעצם מהכסף של אותו בית עלמין קרית ים, שאנחנו רוצים לסגור אותו, היא קנתה חלקות כדי לקבור את הנפטרים של קרית ים.
יאיר עוז: בעצם הסגירה היום של בית העלמין קרית ים היא – שוב פעם, הרציונאל של סגירת בתי עלמין הוא שלמועצה הדתית יהיה כסף להמשיך ולנהל את בית העלמין מבחינת פיתוח, מבחינת גינון, מבחינת ניקיון ולהמשיך את הפיתוח של קברים אחרים, מהכסף הזה של המכירות הם יוכלו לעשות את זה.
אמנון כהן: דווקא בוועדה קיבלנו תלונות קשות שלא עושים ניקיון ופיתוח, לא עושים שום דבר.
יאיר עוז: כל בית עלמין נמדד לגופו ונבדק לגופו.
יאיר עוז: דווקא בית העלמין צור שלום מאוד מסודר.
יאיר עוז: אם יש תלונה אנחנו יכולים לטפל בה.
גלעד ארדן: ראש עירית קרית ים לא ביקש לפני כמה חודשים לקחת את הניהול לידי העירייה בגלל שבית העלמין לא מנוהל כפי שצריך?
יאיר עוז: קרית ים?
יאיר עוז: אני חושב שאתה מתבלבל בין קרית ים לקרית מוצקין או קרית ביאליק.
יאיר עוז: גם אם עלה איזה סגן ראש עיר שמחפש לעשות פוליטיקה ולהצהיר הצהרות - - -
יאיר עוז: זה בסדר, אבל זה לא קשור לדיון הרציני שאנחנו מקיימים פה.